רות סלנצ'ינסקה

רות סלנצ'ינסקה (באנגלית: Ruth Slenczynska; נולדה ב-15 בינואר 1925) היא פסנתרנית אמריקאית ממוצא פולני שהייתה ילדת פלא.<ref></ref><ref></ref>

== ביוגרפיה ==
סלנצ'ינסקה נולדה בסקרמנטו, קליפורניה. אביה, יוסף סלנצ'ינסקי (Józef Ślenczyński), שהיגר מפולין לארצות הברית, היה כנר. בתקופת מגוריו בפולין היה דמות מובילה בקונסרבטוריון של ורשה, אך היה מאוכזב מכך שקריירת ההופעות שלו לא צלחה. הוא קיווה שיוכל להגשים את החלום שלו באמצעות ביתו, ולכן כבר כשהייתה סלנצ'ינסקה בת שלוש, הקפיד אביה על שגרת אימונים נוקשה ואילץ אותה להתאמן כ-9 שעות ביום. על פי עדותה של סלנצ'ינסקה, אביה הכריח אותה להתאמן בזמן שאחותה שיחקה עם חברים, והיה רודף אחריה עם מקל אם חשב שהיא לא מתאמנת מספיק.<ref name=":0"></ref><ref></ref><ref></ref>

כשהייתה בת ארבע כבר שלטה סלנצ'ינסקה במספר יצירות מרכזיות לפסנתר, והופיעה בפומבי בפעם הראשונה, במילס קולג' באוקלנד ב-10 במאי 1929.<ref name=":1"></ref> בהמשך של אותה השנה היגרה המשפחה לאירופה כדי שסלנצ'ינסקה תוכל ללמוד פסנתר אצל טובי המורים. את רסיטל הבכורה שלה ניגנה בברלין בגיל שש, וההופעה הראשונה שלה עם תזמורת התקיימה כשהייתה בת אחת עשרה. בשנת 1933 הופיעה בניו יורק והרשימה את יוזף הופמן, שהזמין אותה ללמוד אצלו. בשנים העוקבות למדה גם אצל ארתור שנאבל, אגון פטרי, אלפרד קורטו וסרגיי רחמנינוב.<ref name=":1" /><ref name=":0" /><ref name=":2"></ref><ref name=":3"></ref>

כשהייתה בת חמש עשרה, גבר עליה הלחץ שדרשה הקריירה כפסנתרנית קונצרטים. היא ויתרה על הקריירה, ברחה מהבית, ונרשמה לאוניברסיטת קליפורניה בברקלי.<ref></ref> בשנת 1944, בגיל 19, הכירה סלנצ'ינסקה סטודנט בשם ג'ורג' בורן ונישאה לו. הם התגרשו בשנת 1953. כדי לכלכל את עצמה לאחר הגירושין, החלה סלנצ'ינסקה ללמד פסנתר, ובסופו של דבר חזרה להופיע בקונצרטים בשנת 1951 לאחר הפסקה של מעל לעשור. באותה השנה השתתפה בפסטיבל Carmel Bach .<ref name=":0" /><ref name=":3" /><ref></ref><ref></ref>

בשנת 1957 כתבה סלנצ'ינסקה אוטוביוגרפיה בשם "ילדות אסורה" העוסקת בהתעללות שספגה בילדותה ובחיים כילדת פלא. מספר שנים מאוחר יותר, היא כתבה ספר העוסק בלימודי פסנתר שנקרא "Music at Your Fingers: Aspects of Pianoforte Technique".<ref></ref><ref></ref><ref name=":3" />

בשנת 1958 הופיעה ב-56 ערים במסגרת סיבוב הופעות שערכה. באותה השנה חתמה על חוזה הקלטות עם דקה רקורדס.

ב-1964 החלה לעבוד סלנצ'ינסקה במשרה מלאה כאמנית הבית של אוניברסיטת דרום אילינוי באדוארדסוויל, והמשיכה לכהן בתפקיד עד לשנת 1987.<ref></ref> בתקופת עבודתה באוניברסיטה הכירה פרופסור למדעי המדינה בשם ג'יימס קר וכעבור מספר שנים השניים נישאו. הוא נפטר בשנת 2001, ולזוג לא נולדו ילדים.<ref></ref> אוסף המזכרות וההקלטות שלה קיבל מעמד של אוסף מיוחד בספריית Lovejoy באוניברסיטה שבה עבדה.<ref></ref><ref name=":2" />

בשנת 1984 העניק לה שגריר פולין בארצות הברית, רומואלד ספאסובסקי , את העיטור האזרחי הגבוה ביותר בפולין, Golden Cross of Merit , על כך שקירבה את העולם אל המוזיקה של שופן.

סלנצ'ינסקה המשיכה להופיע וללמד באופן פרטי גם במאה ה-21. בשנת 2005 כיהנה כשופטת בתחרות שופן. כדי לחגוג את יום השנה ה-250 להולדתו של בטהובן בשנת 2020, בעיצומה של מגפת הקורונה, הקליטה סלנצ'ינסקה סרטונים שלה מבצעת את הסונטות לפסנתר של המלחין. בשנה שלאחר מכן הופיעה סלנצ'ינסקה בשגרירות פולין בניו יורק בפסטיבל הבינלאומי Chopin & Friends.<ref name=":1" />

בשנת 2022, בגיל 97, הקליטה סלנצ'ינסקה את אלבומה "My Life in Music" עם חברת התקליטים דקה רקורדס, שישים שנה לאחר הפעם הקודמת שהקליטה איתם. האלבום כולל ביצועים ליצירות של רחמנינוב, של שופן, של באך, של דביסי ושל בארבר.<ref></ref><ref></ref><ref></ref>

== הקלטות נבחרות ==
{| class="wikitable"
|+
!שנה
!אלבום
!חברת תקליטים
!מקור
|-
|1997
|Ruth Slenczynska Plays Chopin and Liszt Live
|Aca Digital
|<ref></ref>
|-
|1998
|The Legacy of a Genius
|Ivory Records
|<ref></ref>
|-
|1999
|Ruth Slenczynska in Concert
|Ivory Classics
|<ref></ref>
|-
|2000
|Schumann: Carnaval; Kinderszenen; Sonata No. 2
|Ivory Classics
|<ref></ref>
|-
|2010
|Frédéric Chopin: 12 Etüden Op. 25; Impromptus Gis-dur Op. 51 und cis-moll Op. 66
|דויטשה גרמופון
|<ref></ref>
|-
|2010
|Chopin: 4 Scherzi
|דויטשה גרמופון
|<ref></ref>
|-
|2014
|Frédéric Chopin: 12 Etüden Op. 10; Impromptus As-dur op. 29 und Fis-dur Op. 36
|דויטשה גרמופון
|<ref></ref>
|-
|2022
|My Life in Music
|דקה רקורדס
|
|}

== קישורים חיצוניים ==

* [https://www.allmusic.com/artist/ruth-slenczynska-mn0001912514#biography הביוגרפיה של רות סלנצ'ינסקה], באתר AllMusic
* [https://www.abc.net.au/listen/programs/musicshow/ruth-slenczynska-chopin-rachmaninov-horowitz-liszt-bach/12943440 ריאיון עם רות סלנצ'ינסקה] ב-ABC listen
* [https://www.jstor.org/stable/community.28906503?searchText=%22Ruth+Slenczynska%22&searchUri=%2Faction%2FdoBasicSearch%3FQuery%3D%2522Ruth%2BSlenczynska%2522%26acc%3Don%26wc%3Don&ab_segments=0%2Fbasic_phrase_search%2Fcontrol&refreqid=fastly-default%3A1756219b9be08baae300c48a9e283941 כרזת קונצרט משנת 1954 שבו ניגנה סלנצ'ינסקה כסולנית]
* [http://www.herberttsang.com/Ruth%20Slenczynska%20Article.htm Thoughts on Memorizing], רות סלנצ'ינסקה
* [https://static1.squarespace.com/static/5cd2fefcd662540001c0c287/t/5ced7f449140b7c00e2de8fa/1559068484113/On+Preparation+for+a+Piano+Competition+-+Slenczynska.pdf On Preparation for a Piano Competition], רות סלנצ'ינסקה

== הערות שוליים ==

קטגוריה:אמריקאים ממוצא פולני
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:ילדי פלא במוזיקה קלאסית
קטגוריה:פסנתרניות אמריקאיות
קטגוריה:פסנתרנים אמריקאים
קטגוריה:אמריקאים שנולדו ב-1925
קטגוריה:אמריקאיות שנולדו ב-1925